

[image: ]




[image: ]



 

CBAC UG Hanes Uned 2: Weimar a’i Sialensiau, tua 1918–1933. Canllaw i Fyfyrwyr

Addasiad Cymraeg o WJEC AS Level History Unit 2: Weimar and its challenges c. 1918–1933 a gyhoeddwyd yn 2019 gan Hodder Education


[image: ]


Cyhoeddwyd dan nawdd Cynllun Adnoddau Addysgu a Dysgu CBAC

Hodder Education, cwmni Hachette UK, Blenheim Court, George Street, Banbury, Oxfordshire OX16 5BH

Archebion

Bookpoint Ltd, 130 Milton Park, Abingdon, Oxfordshire OX14 4SB

ffôn: 01235 827720

ffacs: 01235 400401

e-bost: education@bookpoint.co.uk

Mae’r llinellau ar agor rhwng 9.00 a 5.00 rhwng dydd Llun a dydd Sadwrn, gyda gwasanaeth ateb negeseuon 24 awr. Gallwch hefyd archebu trwy wefan Hodder Education: www.hoddereducation.co.uk.

© Gareth Holt 2019 (yr argraffiad Saesneg)

ISBN 978-1-5104-8212-8
eISBN 978-1-5104-8211-1

Cyhoeddwyd gyntaf yn 2019

© CBAC 2020 (yr argraffiad Cymraeg hwn ar gyfer CBAC)

Rhif yr argraffiad 5 4 3 2 1

Blwyddyn 2024 2023 2022 2021 2020

Cedwir pob hawl. Ni chaniateir atgynhyrchu na thrawsyrru unrhyw ran o’r cyhoeddiad hwn mewn unrhyw ffurf na thrwy unrhyw gyfrwng, yn electronig nac yn fecanyddol, gan gynnwys llungopïo a recordio, na’i chadw mewn unrhyw system storio ac adfer gwybodaeth, heb ganiatâd ysgrifenedig gan Hodder Education ymlaen llaw neu dan drwydded gan yr Asiantaeth Drwyddedu Hawlfraint Cyfyngedig, Barnard’s Inn, 86 Fetter Lane, Llundain EC4A 1EN.

Mae cyn-gwestiynau papurau arholiad CBAC yn yr adran Cwestiwn ac Ateb wedi’u hatgynhyrchu gyda chaniatâd CBAC.

Llun y clawr: pingebat/AdobeStock

Teiposodwyd gan Integra Software Services Pvt. Ltd., Puducherry, India

Argraffwyd yn yr Eidal

Polisi Hachette UK yw defnyddio papurau sy’n gynhyrchion naturiol, adnewyddadwy ac ailgylchadwy o goed a dyfwyd mewn coedwigoedd cynaliadwy. Disgwylir i’r prosesau torri coed a gweithgynhyrchu gydymffurfio â rheoliadau amgylcheddol y wlad y mae’r cynnyrch yn tarddu ohoni.


Cynnwys


Gwneud y gorau o’r llyfr hwn

Ynglŷn â’r llyfr hwn

Arweiniad i’r Cynnwys

Cronoleg Gweriniaeth Weimar

Pobl allweddol yn Almaen Weimar

Y prif bleidiau gwleidyddol yn Reichstag yr Almaen 1919–1932

Y sialensiau oedd yn wynebu Gweriniaeth Weimar 1918–1923

Maint y newid mewn polisi tramor ac economaidd 1924–1929

Esgyniad y Natsïaid i rym 1924–1932

Argyfwng Gweriniaeth Weimar 1929–1933

Dehongliadau hanesyddol o faterion allweddol o’r cyfnod hwn

Cwestiynau ac Atebion

Cwestiwn 1

Cwestiwn 2

 

Atebion gwirio gwybodaeth

Geirfa

Mynegai




Gwneud y gorau o’r llyfr hwn


[image: ]

Cyngor

Cyngor ar bwyntiau allweddol yn y testun i’ch helpu i ddysgu a chofio cynnwys, osgoi camgymeriadau, a mireinio eich techneg arholiad er mwyn gwella eich gradd.

Gwirio gwybodaeth

Cwestiynau cyflym sy’n codi drwy’r adran ‘Arweiniad i’r Cynnwys’, er mwyn gwirio eich dealltwriaeth.

Atebion gwirio gwybodaeth

Trowch i gefn y llyfr i gael atebion i’r cwestiynau gwirio gwybodaeth.

Crynodebau


•  Ar ddiwedd pob testun craidd, mae crynodeb ar ffurf pwyntiau bwled er mwyn i chi weld yn gyflym beth mae angen i chi ei wybod.

Ynglŷn â’r llyfr hwn

Mae’r canllaw hwn yn ymdrin ag UG Uned 2 Opsiwn 8 Yr Almaen: Democratiaeth ac Unbennaeth tua 1918–1945; Rhan 1: Weimar a’i Sialensiau, tua 1918–1933 ym manyleb TAG CBAC, sy’n werth 20% o’r cymhwyster Safon Uwch cyfan, a 50% o’r UG.

Mae’r adran Arweiniad i’r Cynnwys yn amlinellu meysydd cynnwys allweddol y cyfnod 1918–1933. Mae rhan gyntaf yr adran hon yn canolbwyntio ar y sialensiau roedd Gweriniaeth Weimar yn eu hwynebu rhwng 1918 ac 1923. Yna mae’n edrych ar faint o newid a fu mewn polisi tramor ac economaidd rhwng 1924 ac 1929. Mae’n dadansoddi’r newid yn hynt y Blaid Natsïaidd rhwng 1924 ac 1933. Mae rhan nesaf yr opsiwn yn ymdrin ag argyfwng Gweriniaeth Weimar rhwng 1929 ac 1933. Mae’n dadansoddi cefndir esgyniad y Natsïaid i rym, ac yn gwerthuso’r datblygiadau allweddol a alluogodd Hitler i ddod yn ganghellor yn 1933. Yn olaf, mae’r opsiwn yn ystyried dehongliadau hanesyddol o rai o brif ddatblygiadau’r cyfnod, gan ganolbwyntio’n benodol ar y canlynol:


•  ansefydlogrwydd gwleidyddol ac economaidd y cyfnod Weimar cynnar, 1918–1923

•  datblygiadau domestig a pholisi tramor rhwng 1924 ac 1929

•  effaith y Dirwasgiad ar yr Almaen

•  esgyniad y Natsïaid i rym 1923–1933



Mae’r adran Cwestiynau ac Atebion yn cynnwys enghreifftiau o atebion i’r cwestiynau ymateb estynedig (gwerth 30 marc) yn C1 a C2. Mae’r rhain yn canolbwyntio ar werth ffynonellau hanesyddol i hanesydd ar gyfer datblygiad penodol, ac ar y dehongliadau gwahanol o faterion allweddol y cyfnod. Ceir enghreifftiau o ymatebion cryf (gradd A/A*), rhai sydd ar y ffin (gradd A/B), a rhai gwan (gradd C/D) i’r ddau fath o gwestiwn. Nid yw’n bosibl rhoi cwestiynau ac atebion enghreifftiol ar gyfer pob datblygiad, felly mae’n rhaid i chi fod yn ymwybodol y gallai unrhyw rannau o’r fanyleb gael eu profi yn yr arholiad. Ni all y canllaw hwn fanylu’n llawn ar bob datblygiad, felly dylech ei ddefnyddio ochr yn ochr ag adnoddau eraill – fel nodiadau dosbarth ac erthyglau mewn cyfnodolion, yn ogystal â rhai, o leiaf, o’r llyfrau sydd yn Rhestr Ddarllen CBAC ar gyfer y fanyleb hon.


Arweiniad i’r Cynnwys

Cronoleg Gweriniaeth Weimar



	Blwyddyn
	Dyddiad
	Digwyddiad



	1918
	  9 Tachwedd
	Sefydlu llywodraeth dros dro



	11 Tachwedd
	Llofnodi’r cadoediad



	1919
	  5 Ionawr
	Gwrthryfel y Spartacistiaid



	19 Ionawr
	Ethol Cynulliad Cenedlaethol



	11 Chwefror
	Ethol Friedrich Ebert yn arlywydd cyntaf yr Almaen yn ystod etholiad arlywyddol cyntaf y wlad. Mae’n gwasanaethu yn y swydd o 1919 hyd at ei farwolaeth yn 1925.



	28 Mehefin
	Llofnodi Cytundeb Versailles



	31 Gorffennaf
	Sefydlu Cyfansoddiad Weimar



	1920
	24 Chwefror
	Plaid Gweithwyr yr Almaen (DAP) yn cyhoeddi rhaglen 25 pwynt



	13 Mawrth
	Putsch Kapp yn dechrau



	1921
	24 Ionawr
	Cynhadledd Paris ar daliadau iawndal



	1922
	16 Ebrill
	Yr Almaen a Rwsia yn llofnodi Cytundeb Rapallo



	24 Mehefin
	Llofruddio gweinidog tramor yr Almaen, Walther Rathenau



	1923
	11 Ionawr
	Milwyr Ffrainc a Gwlad Belg yn meddiannu’r Ruhr



	13 Awst
	Penodi Gustav Stresemann yn ganghellor



	  8 Tachwedd
	Putsch München (Munich)



	1924
	  4 Mai
	Etholiadau’r Reichstag



	29 Awst
	Y Reichstag yn cymeradwyo Cynllun Dawes



	1925
	25 Ebrill
	Ethol Paul von Hindenburg yn arlywydd y Reich ar ôl marwolaeth Friedrich Ebert



	18 Gorffennaf
	Cyhoeddi cyfrol gyntaf Mein Kampf



	  1 Rhagfyr
	Yr Almaen, Prydain, Ffrainc, Gwlad Belg a’r Eidal yn llofnodi Cytundeb Locarno



	1926
	24 Ebrill
	Yr Almaen yn llofnodi Cytundeb Berlin



	  8 Medi
	Yr Almaen yn ymuno â Chynghrair y Cenhedloedd



	20 Mai
	Etholiadau’r Reichstag



	1928
	28 Mehefin
	Penodi Hermann Müller yn ganghellor, wrth iddo ffurfio cabinet clymbleidiol newydd



	27 Awst
	Yr Almaen, Ffrainc ac UDA yn llofnodi Cytundeb Kellogg–Briand



	1929
	  6 Awst
	Cytuno ar Gynllun Young



	  3 Hydref
	Gustav Stresemann yn marw o strôc



	24 Hydref
	Cwymp marchnad stoc UDA



	1930
	30 Mawrth
	Penodi Heinrich Brüning yn ganghellor newydd y Reich



	14 Medi
	Plaid Genedlaethol Sosialaidd Gweithwyr yr Almaen (y NSDAP neu’r Blaid Natsïaidd) yn dechrau llwyddo’n etholiadol.



	1931
	  1 Gorffennaf
	Yr Arlywydd Herbert Hoover yn cyhoeddi Moratoriwm Hoover, gan atal taliadau iawndal a dyledion y Rhyfel Byd Cyntaf dros dro



	11 Hydref
	Grwpiau adain dde, gan gynnwys yr NSDAP, yn cyfarfod yn Bad Harzburg



	1932
	10 Ebrill
	Ailethol von Hindenburg yn arlywydd



	Adolf Hitler, arweinydd yr NSDAP, yn ennill 13 miliwn o bleidleisiau yn yr etholiad arlywyddol



	  1 Mehefin
	Yr Arlywydd von Hindenburg yn penodi Franz von Papen yn ganghellor



	31 Gorffennaf
	Yr NSDAP yn ennill 230 o seddau yn etholiad y Reichstag



	  6 Tachwedd
	Llai o gefnogaeth i’r Natsïaid yn ystod etholiad y Reichstag



	  4 Rhagfyr
	Kurt von Schleicher yn olynu von Papen



	1933
	30 Ionawr
	Hitler yn dod yn ganghellor




Pobl allweddol yn Almaen Weimar



	Person
	Rôl



	Heinrich Brüning
	Canghellor Gweriniaeth Weimar o 1930 i 1932. Aelod o Blaid y Canol.



	Anton Drexler
	Saer cloeau o München a sefydlodd Blaid Gweithwyr yr Almaen (DAP) ym mis Ionawr 1919. Roedd hwn yn sefydliad cenedlaetholgar a gwrth-Semitig a esblygodd yn Blaid Genedlaethol Sosialaidd Gweithwyr yr Almaen (NSDAP, neu’r Blaid Natsïaidd).



	Friedrich Ebert
	Arweinydd gwreiddiol yr SPD ac arlywydd cyntaf yr Almaen o 1919 tan ei farwolaeth yn 1925.



	Paul von Hindenburg
	Cyn-faeslywydd a fu’n arwain byddin yr Almaen yn ystod ail hanner y Rhyfel Byd Cyntaf. Cafodd ei ethol yn arlywydd ar ôl marwolaeth Ebert yn 1925, a’i ailethol yn 1932. Roedd yn gwrthwynebu Hitler, ond cafodd ei orfodi i benodi Hitler yn ganghellor ym mis Ionawr 1933.



	Adolf Hitler
	Arweinydd y Blaid Natsïaidd. Trawsnewidiodd blaid ymylol yn fudiad torfol, a sicrhau swydd canghellor yn y pen draw ym mis Ionawr 1933.



	Alfred Hugenberg
	Cenedlaetholwr a diwydiannwr blaenllaw, oedd â rhan flaenllaw yn y cyfryngau. Daeth yn arweinydd Plaid Genedlaethol Pobl yr Almaen (DNVP).



	Wolfgang Kapp
	Newyddiadurwr proffesiynol a benderfynodd arwain putsch yn erbyn Gweriniaeth Weimar yn 1920.



	Karl Liebknecht
	Bargyfreithiwr proffesiynol a ddaeth yn aelod o’r Reichstag yn 1912. Roedd yn perthyn i Blaid y Sosialwyr Democrataidd (SPD).



	Rosa Luxemburg
	Ymgyrchydd yn erbyn rhyfel, a sosialydd chwyldroadol. Sefydlodd adain chwyldroadol o’r SPD gyda Karl Liebknecht. Cysylltwyd y ddau â Chwyldro’r Spartacistiaid yn 1919.



	Franz von Papen
	Gwleidydd ceidwadol a wasanaethodd yn ganghellor yn 1932. Chwaraeodd ran flaenllaw wrth ddod â Hitler i rym, gan berswadio von Hindenburg y gallen nhw reoli Hitler drwy ei benodi’n ganghellor.



	Y Cadfridog Kurt von Schleicher
	Swyddog blaenllaw yn y fyddin a chwaraeodd ran bwysig yng nghynllwyniau gwleidyddol 1932. Ef oedd canghellor olaf Gweriniaeth Weimar (3 Rhagfyr 1932–28 Ionawr 1933).



	Hans von Seeckt
	Swyddog milwrol a ddaeth yn gadbennaeth Byddin yr Almaen ar ôl Putsch Kapp yn 1920.



	Gregor Strasser
	Gwrthwynebydd Hitler ar gyfer arweinyddiaeth y Blaid Natsïaidd ar ddechrau’r 1920au. Roedd ganddo gynlluniau adain chwith oedd yn galw am ddinistrio’r system economaidd gyfalafol o fewn yr Almaen.



	Gustav Stresemann
	Gwladweinydd Almaenig a wasanaethodd yn ganghellor am 102 o ddyddiau yn 1923, ac yna’n weinidog tramor o 1923 hyd at 1929.



	Ernst Thälmann
	Ymunodd â Phlaid Gomiwnyddol yr Almaen yn 1924, a’i harwain am ran helaeth o gyfnod Gweriniaeth Weimar. Roedd yn ymgeisydd arlywyddol yn 1932, ond cafodd ei arestio gan y Gestapo yn 1933 a’i garcharu ar ei ben ei hun am 11 o flynyddoedd, cyn cael ei saethu yng ngwersyll crynhoi Buchenwald yn 1944.




Y prif bleidiau gwleidyddol yn Reichstag yr Almaen 1919–1932

O’r chwith, drwy’r canol, i’r dde:

KPD

Ffurfiwyd Plaid Gomiwnyddol yr Almaen allan o rai o elfennau’r SPD a’r USPD. Cafodd ei hysbrydoli gan arweinwyr fel Rosa Luxemburg, gan gynrychioli mudiad Comiwnyddol yr Almaen. Galwai am chwyldro ar fodel Rwsia yn yr Almaen. Roedd yn gwrthwynebu democratiaeth, ac yn cystadlu â’r SPD am gefnogaeth y dosbarth gweithiol.

USPD

Roedd Plaid Sosialwyr Democrataidd Annibynnol yr Almaen yn grŵp hollt o fewn yr SPD, gan ffafrio llywodraeth a chymdeithas fwy sosialaidd a radical. Roedd hyn yn golygu dinistrio grym elfennau cyfoethog a cheidwadol cymdeithas yr Almaen. Roedd yn ffafrio trawsnewid y llywodraeth mewn ffordd radical, cyn galw etholiadau i Gynulliad Cenedlaethol. Credai y byddai hen rymoedd ceidwadol pwerus ac adain dde’r Almaen dan y Kaiser yn ailffurfio fel arall.

SPD

Plaid y Sosialwyr Democrataidd oedd y blaid sosialaidd fwyafrifol, a’r blaid wleidyddol fwyaf yn yr Almaen am y rhan fwyaf o gyfnod Weimar. Roedd yn bodoli ers 1875, ac yn cynrychioli buddiannau dosbarth gweithiol yr Almaen. Yn wreiddiol, arweiniwyd yr SPD gan Friedrich Ebert, a oedd yn cefnogi system weriniaethol o lywodraethu, gan geisio sefydlu gwladwriaeth sosialaidd drwy ddulliau democrataidd. Roedd yr SPD yn dymuno adfer yr amgylchiadau angenrheidiol er mwyn cynnal etholiadau i Gynulliad Cenedlaethol. Byddai’r corff hwn wedyn yn llunio cyfansoddiad. Roedd aelodau’r blaid yn rhagweld rhywfaint o ailstrwythuro ar gymdeithas.

DDP

Roedd Plaid Ddemocrataidd yr Almaen yn blaid fwy adain chwith, gymdeithasol ryddfrydol. Roedd yn ymrwymo i ffurf ddemocrataidd o lywodraeth ac yn cydymdeimlo â Gweriniaeth Weimar.

Wirtschaftspartei

Roedd Plaid Reich Dosbarth Canol yr Almaen, oedd yn cael ei hadnabod fel y Wirtschaftspartei, neu’r WP, yn blaid geidwadol a sefydlwyd gan grwpiau o’r dosbarth canol is.

Plaid y Canol

Roedd Plaid Almaenig y Canol yn blaid Gatholig (enw arall arni oedd Zentrum), ac yn cynrychioli buddiannau’r Eglwys Gatholig. Roedd yn fodlon cymryd rhan yn y weriniaeth ddemocrataidd. Roedd ganddi lawer yn gyffredin â’r SPD. Roedd hefyd yn gysylltiedig â Phlaid Pobl Bafaria (BVP), oedd yn cynrychioli buddiannau’r Eglwys Gatholig yn nhalaith Bafaria.

DVP

Roedd Plaid Pobl yr Almaen yn ymwrthod â’r Weriniaeth ac yn ffafrio adfer y frenhiniaeth yn yr Almaen. Roedd yn cynrychioli buddiannau busnesau mawr.

BVP

Plaid Pobl Bafaria oedd cangen Bafaria o Blaid y Canol. Gadawodd y brif blaid yn 1918 er mwyn dilyn rhaglen fwy ceidwadol.

DNVP

Roedd Plaid Genedlaethol Pobl yr Almaen yn blaid geidwadol adain dde oedd yn gwrthwynebu’r Weriniaeth. Roedd yn dymuno dychwelyd i system awdurdodaidd o lywodraeth.

NSDAP

Roedd Plaid Genedlaethol Sosialaidd Gweithwyr yr Almaen (neu’r Blaid Natsïaidd) yn blaid adain dde eithafol a gwrth-ddemocrataidd, a greodd ac a gefnogodd syniadaeth Natsïaidd yn y pen draw. Cafodd ei ffurfio o Blaid Gweithwyr yr Almaen (DAP) yn 1920. Cafodd ei chreu er mwyn denu cefnogaeth oddi wrth gomiwnyddiaeth ac at genedlaetholdeb ‘völkisch’. Prif nod y blaid oedd dinistrio Gweriniaeth Weimar ac ailsefydlu llywodraeth genedlaetholgar, awdurdodaidd dan ei harweinydd Adolf Hitler.

Y sialensiau oedd yn wynebu Gweriniaeth Weimar 1918–1923

Cyd-destun hanesyddol: gorchfygiad allanol a chwymp mewnol

Mae Gweriniaeth Weimar yn cynrychioli astudiaeth achos mewn hanesyddiaeth, ond mae hefyd yn dangos y sialensiau mae systemau llywodraethu newydd yn eu hwynebu wrth geisio cyflwyno newid gwleidyddol sylweddol.

Ni ddylai haneswyr fyth dderbyn natur ‘anochel’ hanes. Mae gwneud hynny’n golygu anwybyddu cyfraniad personoliaethau, a hefyd effaith datblygiadau’r dyfodol ar hynt y gorffennol.

Ond dylid nodi bod Gweriniaeth Weimar wedi ymddangos o gyfnod neilltuol yn hanes yr Almaen, a bod y cyd-destun hanesyddol penodol hwn wedi gwanhau’r gyfundrefn newydd o’r dechrau a’i gwneud yn llai tebygol o lwyddo ar yr un pryd. Fel haneswyr, ni ddylem ystyried digwyddiadau a datblygiadau hanesyddol yn unigol, ond yn hytrach o fewn eu cyd-destun cymdeithasol, economaidd, crefyddol a gwleidyddol neilltuol.

Daeth Gweriniaeth Weimar i fodolaeth dan gysgod grym anorchfygol a gwrthrych disymud. Y ‘grym anorchfygol’ oedd sosialaeth chwyldroadol yr Almaen, dan ddylanwad Chwyldro Rwsia. Y ‘gwrthrych disymud’ oedd effaith trechu’r Almaen yn y Rhyfel Byd Cyntaf. Roedd Gweriniaeth Weimar, felly, yn gynnyrch gorchfygiad allanol a chwymp mewnol.

Yn 1918, newidiodd tirwedd wleidyddol yr Almaen o lywodraeth awdurdodaidd frenhinol tuag at ddemocratiaeth seneddol. Ond roedd grwpiau o ddau begwn y sbectrwm gwleidyddol yn herio’r consensws rhyddfrydol hwn oedd wrth galon llywodraeth yr Almaen yn barhaus. Felly, ar amrywiol adegau, roedd rhaid i’r gyfundrefn ymdopi â gwrthwynebiad o’r adain chwith a’r adain dde.

Swyddogaeth system newydd o lywodraeth yw rhagweld gwrthwynebiad o’r fath, paratoi ei hymatebion i’r fath sialensiau, a cheisio annog ymrwymiad emosiynol yn ei phobl i’r gyfundrefn newydd. Ond bydd hyn yn bosibl dim ond os oes gan y gyfundrefn honno dair priodwedd allweddol:


1  arweinyddiaeth

2  arbenigedd

3  hygrededd



Am gyfnodau hir, doedd gan Weriniaeth Weimar ddim un o’r tair!

Ambell waith, rhaid i wleidyddion – a llywodraethau’n gyffredinol – ddod i gyfaddawd anodd er mwyn llywodraethu er mwyn yr hyn sy’n cael ei alw’n ‘fudd cenedlaethol’. At hynny, caiff cyfaddawdau o’r fath eu gwrthod yn aml, nes bod y rhai sy’n eu gwrthod yn eu gweld fel gweithredoedd bradwrus a dim mwy na hynny.

Yn anffodus, nid yw llywodraethu byth yn broses syml o ddileu hen bethau a chyflwyno rhai newydd. Mewn gwlad heb lawer o draddodiad democrataidd, gall cynnal system wleidyddol sefydlog fod yn waith parhaus. Mae’n debygol o gymryd degawdau i ddemocratiaeth, ei gwerthoedd a’i hegwyddorion wreiddio yn y gymdeithas. Ond hyd yn oed wedyn, efallai na fydd y system ddemocrataidd fyth yn sefydlog neu’n barhaol ddiogel. Dyma sut roedd pethau yn yr Almaen ar ôl y Rhyfel Byd Cyntaf.

Arweiniodd natur gamweithredol llywodraeth yr Almaen yn ystod y cyfnod hwn at batrwm o gweryla mewnol a chyhoeddus dros gyfeiriad y wlad. Arweiniodd hynny at sawl argyfwng gwleidyddol ac economaidd.

Yn yr awyrgylch hwn, daeth cytundebau pleidiol a gwleidyddol cyfrinachol yn nodwedd ar lywodraeth yr Almaen. Roedd rhaid i’w haelodau ddod i sawl cyfaddawd gwleidyddol. At hynny, roedd diffyg cefnogaeth i sefydliadau democrataidd yn niweidio gallu sawl llywodraeth ar ôl ei gilydd i reoli adnoddau ac arwain y wlad yn effeithiol. O ganlyniad i’r mandad gwleidyddol caeth hwn, ac oherwydd ei delwedd fel llywodraeth dros dro, roedd hi wastad yn annhebygol y byddai Gweriniaeth Weimar yn gallu creu newid gwleidyddol effeithiol yn yr Almaen.

Felly, yn y cyd-destun gwleidyddol penodol hwn, roedd y llywodraeth newydd wastad yn debygol o wynebu sialensiau gwleidyddol difrifol. Yng nghyd-destun y cyfnod o 1919 ymlaen, beth oedd yn debygol o ddigwydd i Weriniaeth Weimar:


•  pan nad oedd y llywodraeth newydd yn gallu ffurfio consensws cyhoeddus emosiynol, gan na allai gofleidio’r hen draddodiadau gwleidyddol?

•  pan nad oedd y llywodraeth newydd yn gallu ffurfio consensws cyhoeddus emosiynol, gan nad oedd yn cofleidio ysbryd chwyldroadol newydd?

•  pan nad oedd modd cynnal sail llywodraeth dda a sefydlog?

•  pan oedd clymbleidiau o rymoedd gwleidyddol yn gallu datrys sialensiau gwleidyddol, economaidd a pholisi tramor sylweddol yn y tymor byr yn unig?

•  pan wrthodwyd y ‘lles cenedlaethol’ o blaid hunan-les y pleidiau gwleidyddol ac ideolegol?

•  pan oedd y llywodraeth wedi’i seilio ar rwydwaith o gyfaddawd gwleidyddol yn hytrach na ffydd mewn democratiaeth er lles pawb?

•  pan oedd teyrngarwch i awdurdod gwleidyddol mor denau â phapur?



Ansefydlogrwydd gwleidyddol ac economaidd

Datblygiadau gwleidyddol tymor hir

Er bod gwreiddiau Gweriniaeth Weimar yn nhraddodiad sosialaeth ddemocrataidd yr Almaen – a bod modd ei olrhain yn ôl drwy gyfnod Bismarck i’r chwyldroadau yn 1848 – i lawer, roedd y weriniaeth ddemocrataidd yn greadigaeth ffug wedi’i thrawsblannu i bridd gwleidyddol yr Almaen, ac felly mewn gwirionedd yn anffrwythlon o ran democratiaeth.

Traddodiad gwleidyddol yr Almaen

Er bod rhywfaint o gefnogaeth i’r gyfundrefn – ar y dechrau o leiaf – ar lefel leol, cyfyngedig oedd y consensws cymdeithasol o blaid y llywodraeth newydd yn genedlaethol. Roedd hyn yn golygu bod y mwyafrif o bobl yr Almaen yn ddifater ynghylch y gyfundrefn ar y gorau, ac ar eu gwaethaf yn ei gwrthwynebu’n agored.

Yn eu calonnau ac yn eu meddyliau, roedd llawer o bobl yr Almaen yn ystyried nad oedd y system seneddol yn ‘Almaenig’, a’i bod yn ddieithr i wleidyddiaeth draddodiadol eu gwlad. Roedd llawer o blaid llywodraeth awdurdodaidd, ac felly’n ystyried system ddemocrataidd yn annerbyniol yn emosiynol. O’r dechrau felly, roedd elfennau eithafol o ddau begwn sbectrwm gwleidyddol yr Almaen yn gwrthod Gweriniaeth Weimar.

Datblygiadau gwleidyddol tymor byr

Grymoedd gwleidyddol a mythau poblogaidd

Roedd rhaid i ddemocratiaeth yr Almaen gystadlu â thraddodiadau gwleidyddol hŷn, pwerus, ac â grymoedd gwleidyddol newydd. Roedd ceidwadaeth Almaenig a chenedlaetholdeb Almaenig yn parhau’n rymoedd cryf a dylanwadol yn y Weriniaeth, a daeth comiwnyddiaeth yr Almaen yn rym cryfach o lawer, gan herio gwerthoedd a sefydliadau Weimar.

Pan fydd pobl yn fregus, maen nhw’n fwy tebygol o gredu mythau a chodi bwganod. O ganlyniad, maen nhw’n tueddu i chwilio am fwch dihangol (scapegoat) ar gyfer eu trafferthion. Roedd llywodraeth newydd yr Almaen yn rhoi cyfle i’r adain dde wrth-weriniaethol boblogeiddio cyhuddiadau bradwrus bod Weimar wedi esblygu o orchfygiad a chwyldro. Yn yr hinsawdd hon, ymddangosodd mythau poblogaidd ‘trywanu yn y cefn’ a ‘throseddwyr Tachwedd’. Derbyniodd y boblogaeth gyffredinol y mythau hyn, am eu bod yn rhoi strwythur i’r rhesymau dros golled yr Almaen yn y Rhyfel Byd Cyntaf.

Gwirio gwybodaeth 1

Beth oedd cyd-destun hanesyddol mythau ‘trywanu yn y cefn’ a ‘throseddwyr Tachwedd’?

Yn dilyn Cytundeb Versailles, dwysaodd y mythau hyn, gan fygwth cyfreithlondeb Gweriniaeth Weimar. Roedd hynny’n gyfle i’r cyhoedd ddal ati â’u mân gasineb, eu rhagfarnau a’u damcaniaethau.

Yn wir, oherwydd y mythau hyn dechreuodd y llywodraeth sosialaidd dros dro ddatblygu obsesiwn am y syniad o gyfreithlondeb. O ddyddiau cyntaf Friedrich Ebert a’i gydweithwyr – oedd yn sosialwyr cymedrol – mewn grym, mynegon nhw yr awydd i symud ymlaen drwy weriniaeth ddemocrataidd ryddfrydol. Roedden nhw’n dymuno adfer yr amgylchiadau roedd eu hangen i gynnal etholiadau i Gynulliad Cenedlaethol. Byddai hwn wedyn yn mynd ati i lunio cyfansoddiad.

Roedd yr SPD a’i haelodau’n dymuno sefydlu llywodraeth i’r bobl gan y bobl. Yn y cyd-destun hanesyddol hwn, roedd y llywodraeth dros dro, ym mis Tachwedd 1918, yn wynebu gorfod adfer trefn yn yr Almaen a pharatoi ar gyfer etholiadau’r Cynulliad Cenedlaethol ar yr un pryd.

Yn y pen draw, cynhaliwyd etholiadau ar 19 Ionawr 1919. Yn gefndir i hyn roedd ymdrech mudiad Comiwnyddol yr Almaen, oedd yn galw am chwyldro cymdeithasol yn seiliedig ar fodel Rwsia, i ddymchwel y llywodraeth sosialaidd gymedrol.

Mewn sawl ffordd, caniataodd yr etholiad a ddilynodd hyn i grwpiau gwleidyddol o’r cyfnod cyn y rhyfel ailgodi. Er mai’r SPD enillodd y nifer fwyaf o bleidleisiau, ni allai hawlio mwyafrif clir, felly collodd ei rheolaeth fer dros lywodraeth yr Almaen. Felly roedd llywodraeth etholedig gyntaf y Weriniaeth yn glymblaid o dair plaid ddemocrataidd – yr SPD, Plaid Ddemocrataidd yr Almaen (DDP) a Phlaid y Canol. Roedd y canlyniad yn ddarlun cywir o natur dameidiog gwleidyddiaeth yn ystod Gweriniaeth Weimar (gweler Tabl 1). Yna, ar 11 Chwefror, cynhaliwyd etholiad arlywyddol a arweiniodd at benodi Friedrich Ebert yn arlywydd.

Cafodd seneddwyr eu calonogi gan y glymblaid a ddaeth yn sgil hyn, gan ei bod yn cynrychioli pleidlais o hyder mewn llywodraeth seneddol. Ond roedd y ffaith nad oedd yr un blaid yn gallu ennill mwyafrif yn arwydd gwael i ddyfodol y Weriniaeth. Yn wir, ni lwyddodd yr un blaid erioed i reoli bywyd gwleidyddol y Weriniaeth yn llwyr (gweler Tabl 2). Nodwedd amlwg ar gyfnod Weimar oedd ymdrechion gwahanol rymoedd yr Almaen i gyfaddawdu, er iddyn nhw fod yn gwrthdaro cyn y rhyfel.



	Tabl 2 Partneriaethau clymblaid Gweriniaeth Weimar 1919–1930



	Cyfnod
	Clymbleidiau



	Chwefror 1919–Mehefin 1919
	SPD, DDP, y Canol, DVP



	Mehefin 1919–Mawrth 1920
	SPD, y Canol, DDP



	Mawrth 1920–Mehefin 1920
	SPD, y Canol, DDP



	Mehefin 1920–Mai 1921
	DDP, y Canol, DVP



	Mai 1921–Hydref 1921
	SPD, y Canol, DDP



	Hydref 1921–Tachwedd 1922
	SPD, y Canol, DDP



	Tachwedd 1922–Awst 1923
	DDP, y Canol, DVP



	Awst 1923–Hydref 1923
	SPD, y Canol, DDP, DVP



	Hydref 1923–Tachwedd 1923
	SPD, y Canol, DDP, DVP



	Tachwedd 1923–Mehefin 1924
	DDP, y Canol, BVP DVP



	Mehefin 1924–Ionawr 1925
	DDP, y Canol, DVP



	Ionawr 1925–Rhagfyr 1925
	DVP, DNVP, BVP



	Ionawr 1926–Mai 1926
	DDP, DVP, BVP



	Mai 1926–Rhagfyr 1926
	DDP, y Canol, DVP, BVP



	Ionawr 1927–Mehefin 1928
	DVP, DNVP, BVP



	Mehefin 1928–Mawrth 1930
	SPD, DDP, y Canol, BVP, DVP




Roedd cytundeb y glymblaid



1  Roedd rhaid negodi ardrefniant heddwch boddhaol.

2  Roedd rhaid llunio cyfansoddiad i’r wladwriaeth newydd.





[image: ]



[image: ]



Cytundeb Versailles 1919






Chwarae i ddwylo’r eithafwyr gwleidyddol




Cyfansoddiad Weimar

Llywodraeth newydd-hen yn ymddangos

Maes brwydro gwleidyddol









Gwrthryfel ar y chwith



Gwrthryfel y Spartacistiaid, Ionawr 1919







Gwrthwynebiad y KPD

Gwrthryfel ar y dde

Putsch Kapp, Mawrth 1920

Ffurfio’r NSDAP: credoau a thactegau’r Natsïaid yn y cyfnod 1920–1923

Putsch München 1923

Ansefydlogrwydd economaidd




•  defnyddio benthyciadau rhyfel – byddai’n rhaid iddi ad-dalu’r rhain gyda llog ar ôl y ‘fuddugoliaeth derfynol’.

•  cynyddu faint o arian papur oedd yn cylchredeg, er mwyn dibrisio gwerth yr arian cyfred.




Taliadau iawndal








Meddiannu’r Ruhr

Gorchwyddiant

O chwyddiant i orchwyddiant

•  Roedd Gweriniaeth Weimar yn eithriad yn natblygiad gwleidyddol yr Almaen. Daeth Weimar yn gyfaddawd anghyfforddus rhwng yr hen Almaen a’r Almaen newydd.

•  Ansefydlogwyd trefn gymdeithasol yr Almaen gan rymoedd gwrth-weriniaethol a grwpiau eithafol ar y chwith a’r dde.

•  Ychwanegodd Cyfansoddiad Weimar ddimensiynau newydd i densiynau oedd yn bodoli’n barod.

•  Cafodd yr anhrefn economaidd ar ôl y Rhyfel effaith fawr ar bobl yr Almaen. Gwrthododd amrywiol grwpiau lles bolisïau economaidd Gweriniaeth Weimar ar lefel sylfaenol.

•  Roedd Cytundeb Versailles yn gosb lem. Yn benodol, achosodd Cymal yr Euogrwydd am y Rhyfel niwed seicolegol i bobl yr Almaen. Creodd y taliadau iawndal wrthdaro pellach, yn genedlaethol ac yn rhyngwladol.

•  I raddau, creodd llywodraeth Weimar ei phroblemau ei hun.

Maint y newid mewn polisi tramor ac economaidd 1924–1929

Cyd-destun hanesyddol: gwendid neu wydnwch?









Polisi economaidd: rôl Gustav Stresemann yn y cyfnod 1924–1929

Cydweithredu neu gydweithio?






•  arian cyfred sefydlog

•  cynnydd mewn cynhyrchu

•  lleihau’r nifer o streiciau ac achosion o gloi gweithwyr allan

•  cynnydd yng ngweithgaredd y diwydiant adeiladu

•  cynnydd mewn twf blynyddol yn y sectorau haearn, dur, cemegol a thrydanol

•  cynnydd mewn treuliant cyhoeddus

•  codi safonau byw

•  mwy o ddarpariaeth lles, gan gynnwys system gynhwysfawr o yswiriant diweithdra, gyda chyflogwyr a gweithwyr yn cyfrannu 3% o’u cyflog i gronfa yswiriant.

•  gallai fod yn beryglus mynd i ddyled enfawr a dod yn ddibynnol ar fenthyciadau tramor

•  costau cymdeithasol uchel a baich yswiriant diweithdra

•  dylanwad mudiad undebau llafur cryf, wedi’i annog gan yr SPD

•  gorfod defnyddio cyflafareddu wrth drafod hawliadau’r gweithwyr am gyflogau uwch.




Cynllun Dawes (1924)

Cynllun Young (1929)

Polisi tramor: Nodau a chyflawniadau Stresemann yn y cyfnod 1924–1929

Cyd-destun hanesyddol: cydweithio neu dwyllo?











•  gwrthod talu iawndal

•  dechrau ailarfogi gorfodol

•  paratoi ar gyfer gwrthdaro, yn wleidyddol ac yn filwrol pe bai angen.

Cytundeb Rapallo (1922)



Cytundeb Locarno (1925)



Cytundeb Berlin (1926)

Cytundeb Kellogg–Briand (1928)


Canlyniadau





•  Oedd ei bolisïau’n ddim mwy na rhan o’r hen agenda cenedlaetholgar i adfer statws yr Almaen fel grym Ewropeaidd pwysig?

•  A honnodd Stresemann a’i gefnogwyr iddyn nhw gael mwy o lwyddiant wrth adfer grym yr Almaen nag roedd y ffeithiau’n ei awgrymu?

•  Sicrhaodd Stresemann sefydlogrwydd ariannol drwy newid y Papiermark am y Rentenmark.

•  Adeiladodd berthynas â’r Gorllewin drwy Gytundeb Locarno (1925), Cytundeb Kellogg–Briand (1928) a Chynghrair y Cenhedloedd.

•  Cafodd ffordd fuddiol o ddatrys y taliadau iawndal gyda Chynllun Dawes (1924) a Chynllun Young (1929).

•  Cryfhaodd y berthynas â Rwsia er mwyn ailaddasu ffiniau dwyreiniol yr Almaen gyda chytundebau Rapallo (1922) a Berlin (1926).

•  Llwyddodd i gyflawni ei amcanion polisi tramor yn yr arena rhyngwladol ar ôl y rhyfel, sef diwygio Cytundeb Versailles o blaid yr Almaen.

•  Deliodd â beirniaid adain dde ei bolisïau, oedd yn cynnwys ‘cyflawniad’ a chydweithio â Chynghrair y Cenhedloedd.

Esgyniad y Natsïaid i rym 1924–1932

Nodau a thactegau’r Natsïaid yn y cyfnod 1924–1929




1  bod barn y cyhoedd yn anwadal a chyfnewidiol.

2  ei bod yn fyrbwyll peryglu popeth dros un chwyldro ar yr adeg anghywir.




Cyd-destun hanesyddol: oedd Hitler yn realydd neu’n oportiwnydd?



•  sicrhau bod unrhyw wrthwynebiad posibl o fewn y blaid yn colli ei rym drwy ddinistrio neu amsugno gelynion

•  adeiladu carfan gref o gefnogwyr.

Chwarae’r system

Rôl propaganda






Y newid yn hynt y Blaid Natsïaidd erbyn Tachwedd 1932

Cyd-destun hanesyddol: gweithredu gwleidyddol a chwymp economaidd

Llwyddiant etholiadol y Natsïaid: deffroad gwleidyddol neu wleidyddiaeth dyfalbarhad?



•  Yn yr amgylchedd gwleidyddol drylliedig roedd gwleidyddion Weimar yn gweithredu ynddo, roedd gan bleidiau eithafol botensial i ddod yn hynod o ddylanwadol gan eu bod yn cynnig rhywbeth cwbl wahanol.

•  Mae barn gyhoeddus yn symud yn ôl a blaen am ei bod fel arfer yn cael ei gyrru gan hunan-les. Mae hyn yn aml yn arwain at ‘ddadymochri’ (dealignment), sef tuedd lle mae safbwynt cyfran fawr o’r boblogaeth yn symud, gan golli cyswllt â’r pleidiau gwleidyddol prif ffrwd. Er enghraifft, trodd y dosbarth canol oddi wrth y pleidiau traddodiadol a dechrau cefnogi’r NSDAP. Roedd hyn gan eu bod yn ofni dirywiad dramatig yn eu statws cymdeithasol oni bai fod rhywbeth dramatig yn digwydd i’w gynnal. O ganlyniad, gall dadymochri greu sioc seismig yn natblygiad gwleidyddol gwlad.

•  Yn dilyn etholiadau 1928, newidiodd y Blaid Natsïaidd ei ffocws o’r ardaloedd trefol i gefn gwlad. O 1928 ymlaen, bu argyfwng gorgynhyrchu amaethyddol byd-eang. Yn 1927, roedd pris gwenith, rhyg a phorthiant anifeiliaid o amgylch 250 mark y dunnell fetrig. Ond erbyn 1930 roedd wedi cwympo i fod o amgylch 160 mark. O ganlyniad, cafwyd cwymp o ran proffidioldeb amaethyddiaeth. Roedd incwm y pen ym maes amaethyddiaeth 44% yn is na’r cyfartaledd cenedlaethol. Cwympodd cynnyrch grawnfwyd fesul hectar o dir o 4,583 miliwn mark yn 1928 i 2,973 miliwn mark erbyn 1930.

•  Roedd y rhan fwyaf o ffermwyr Protestannaidd wedi dod o hyd i’w cartref ideolegol yn y DNVP, a dim ond cam ideolegol bach felly oedd trosglwyddo eu teyrngarwch i Blaid fwy radical y Natsïaid. Targedodd y Blaid Natsïaidd y boblogaeth wledig gyda’i syniadau gwrth-weriniaethol. Roedd Natsïaeth yn ddigon hyblyg i ddenu’r boblogaeth amaethyddol fwy traddodiadol, a chafodd y blaid ymateb mwy cadarnhaol na’r hyn a gafodd yn y canolfannau trefol a diwydiannol.

•  Roedd yr ardaloedd trefol yn tueddu i gefnogi’r KPD neu’r SPD bron yn llwyr, er nad oedd y dosbarth gweithiol yn gwbl fyddar i raglen wleidyddol y Natsïaid. Ond fel arfer roedd polisïau cenedlaetholgar gan gynhyrfwyr adain dde ar y cyfan yn cael eu hanwybyddu yn y trefi.

•  Yn dilyn argyfwng amaethyddol, daeth yr enillion sylweddol cyntaf i’r Natsïaid yn etholiadau 1928. Daeth y gefnogaeth o du’r dosbarth canol a ffermwyr oedd wedi’u dadrithio.

•  Cyfrannodd Cwymp Wall Street yn 1929 hefyd at radicaleiddio barn wleidyddol yn yr Almaen, wrth i galedi economaidd ac ofn y caledi hwnnw arwain at dwf enfawr yn y gefnogaeth i’r Natsïaid. Roedd chwyddiant wedi gwneud y boblogaeth yn ansefydlog.

•  Roedd y Blaid Natsïaidd yn agored ei gwrthwynebiad i’r Weriniaeth, a dechreuodd llawer o Almaenwyr feio’r system yn gyffredinol am eu problemau.

•  Roedd diffyg arweiniad cryf yn y Weriniaeth, a dyna’n union roedd y Natsïaid yn ei addo. Roedd Hitler yn benboeth yn ei hyder y byddai’n dod i rym, ac roedd hyn yn apelio at y rhai oedd wedi’u dadrithio â’r system ar y pryd. Addawodd Hitler weledigaeth yn dangos sut le fyddai’r Almaen ar ôl Weimar. Ond roedd natur amwys y weledigaeth yn gadael i bobl ddod i gasgliadau gwahanol am yr hyn roedd y Natsïaid yn ceisio’i gyflawni.

•  Ar yr un pryd â’r dirywiad economaidd, cafwyd twf yn y gefnogaeth i’r KPD. Roedd pobl yn debygol o gefnogi plaid oedd yn addo atal y Comiwnyddion rhag dod i rym.

•  Dechreuodd effaith gronnus propaganda’r Natsïaid daro tant gyda grwpiau gwahanol yng nghymdeithas yr Almaen.

•  Yn 1930, chwalodd democratiaeth Weimar. Yn ogystal â hynny, cwympodd y glymblaid rhwng y Sosialwyr Democrataidd, Plaid y Canol a Phlaid y Bobl oherwydd anghytuno ynghylch mesurau i ddelio â diffygion y gyllideb. O’r cyfnod hwnnw ymlaen, ni chafwyd gwir lywodraeth seneddol. Penodwyd Heinrich Brüning, arweinydd Plaid y Canol, yn ganghellor. Bu’n llywodraethu drwy ordinhad, gan orfodi Erthygl 48 y cyfansoddiad oherwydd diffyg cefnogaeth yn y Reichstag.




Etholiadau 1932

Gorffennaf: uniondeb etholiadol neu bwysau gwleidyddol?

Tachwedd: o sefyllfa amhosibl, i fuddugoliaeth









Sosialaeth Genedlaethol yn 1932

Cyd-destun hanesyddol: asesiad risg






•  Yn etholiadau Gorffennaf 1932, prin iawn oedd y cynnydd yn y gefnogaeth i’r Natsïaid ers yr etholiad arlywyddol. Roedd etholiadau Tachwedd yn awgrymu bod y Natsïaid wedi cyrraedd eu brig o ran poblogrwydd. Collon nhw seddau yn y Reichstag a phrofi cwymp o ran cefnogaeth y cyhoedd. I’r elît ceidwadol, roedd yn ymddangos bod hynt y Natsïaid yn gwanhau.

•  Doedd yr NSDAP ddim yn ymddangos mor beryglus bellach. Yn wir, roedd trais yn rhoi rhywfaint o barchusrwydd i’r Natsïaid gan ei fod yn gwasanaethu lles y genedl drwy ddileu bygythiad comiwnyddiaeth.

•  Un cymhelliad allweddol oedd y syniad brawychus o lywodraeth Gomiwnyddol.

•  Doedd dim dewis arall sefydlog.

•  Roedd yr NSDAP yn ymddangos yn rhanedig ac wedi’i gwanhau. Roedd Gregor Strasser, gwrthwynebydd Hitler yn y blaid, yn barod i ddechrau trafodaethau â’r canghellor ar y pryd, Kurt von Schleicher.

•  Llwyddodd von Papen i berswadio’r Arlywydd von Hindenburg ei bod yn ddiogel gadael i Hitler ddod yn Ganghellor yr Almaen oherwydd y byddai yntau, a’r lleill yn y Cabinet oedd ddim yn Natsïaid, yn ei ddofi.

•  Wrth ddod â Hitler i mewn i’r llywodraeth ar lefel israddol ac fel rhan o glymblaid a grëwyd yn ofalus, byddai modd ei reoli.







Y rhesymau dros dwf y gefnogaeth i Sosialaeth Genedlaethol




Ni ddigwyddodd Natsïaeth pan oedd yr Almaenwyr yn edrych i’r cyfeiriad arall



Cynnyrch argyfwng





Cynnyrch propaganda






Cynnyrch personoliaeth



1  Trefniadaeth. Mireiniodd ac ehangodd Hitler drefniadaeth y blaid yn y cyfnod 1924–1928, er mwyn iddi allu manteisio ar amgylchiadau yn y dyfodol.

2  Carisma. Creodd Hitler fudiad unigryw, dramatig a phersonol oedd yn adlewyrchu ei rwystredigaethau a’i ragfarnau ei hun, a gwahoddodd yr Almaenwyr i rannu’r rhagfarnau hynny. Roedd ganddo egni etholiadol rhyfeddol, a gallai chwarae ar elyniaeth ac ofnau ei gynulleidfaoedd penodol. Roedd yn symleiddio eu hofnau, ac yna’n eu chwyddo’n enfawr. Creodd ddarlun o’r Almaen wedi’i hamgylchynu gan elynion, gan deilwra’r gelynion hynny i gynulleidfaoedd penodol.

3  Strategaeth. O ran strategaeth ac amseru, mae rhai wedi honni bod Hitler yn anelu at ei nod mor sicr â phe bai’n cerdded yn ei gwsg. Roedd yn gallu tanio’r bobl anfodlon ym mhob dosbarth drwy bwysleisio materion cyffredinol fyddai’n denu’r holl bobl. Felly gallai Sosialaeth Genedlaethol gynnig ymdeimlad o undod cenedlaethol, yn enwedig pan oedd amgylchiadau’n creu amheuon difrifol am y system wleidyddol fel yr oedd hi.



Damwain drasig


Natur gynyddol awdurdodaidd y llywodraeth


Y fyddin a’r SA

•  Ailddatblygodd Hitler y Blaid Natsïaidd wedi 1925 drwy ei gosod fel dewis gwleidyddol gwahanol i’r pleidiau prif ffrwd.

•  Creodd y Natsïaid rith o barchusrwydd, er enghraifft drwy ymgyrchu yn erbyn Cynllun Young.

•  Chwaraeodd y Blaid Natsïaidd y system wleidyddol drwy ddilyn y llwybr cyfreithiol at rym.

•  Creodd y Dirwasgiad, a’r cwymp a ddaeth wedyn, ansicrwydd economaidd. Anogodd hynny gefnogaeth dorfol i’r Blaid Natsïaidd.

•  Manteisiodd y Natsïaid ar ofnau a rhagfarnau poblogaidd, fel ofn comiwnyddiaeth.

•  Roedd grwpiau elît gwleidyddol, fel y diwydianwyr, yn awyddus i fanteisio ar boblogrwydd cynyddol Sosialaeth Genedlaethol ar ôl 1932.

Argyfwng Gweriniaeth Weimar 1929–1933

Cyd-destun hanesyddol: effaith y Dirwasgiad

•  dirywiad yn y sefyllfa economaidd

•  dibyniaeth ar fudd-daliadau nawdd cymdeithasol pitw i fwydo teuluoedd a chadw cartrefi’n gynnes

•  trawma seicolegol wrth i ddiweithdra barhau.







Effaith wleidyddol y dirwasgiad

Consensws gwleidyddol neu eithafiaeth wleidyddol?

Llywodraeth glymblaid ac etholiadau



Troi’r cloc gwleidyddol yn ôl neu ymlaen?

Rôl ac agwedd pobl allweddol

Cyd-destun hanesyddol: cynllwyn hunan-les



Hindenburg

Perthynas Hindenburg â’r Natsïaid

Cyd-destun hanesyddol: o’r cyrion i hawlio lle canolog
















	Tabl 3 Canlyniadau etholiadau arlywyddol yr Almaen, Mawrth ac Ebrill 1932



	 
	13 Mawrth
	10 Ebrill



	Paul von Hindenburg
	18.6 miliwn
	19.3 miliwn



	Adolf Hitler
	11.3 miliwn
	13.4 miliwn



	Ernst Thälmann
	4.9 miliwn
	3.7 miliwn



	Eraill
	2.7 miliwn
	0.005 miliwn

von Schleicher




Strasser


von Papen


Cynllwynio gwleidyddol yn arwain at benodi Hitler yn ganghellor

Cyd-destun hanesyddol




Cynllwynio a gwrth-gynllwynio

•  Roedd gwactod grym wrth galon llywodraeth yr Almaen yn y cyfnod rhwng 1929 ac 1932.

•  Bu pobl allweddol fel von Papen yn cynllwynio’n wleidyddol, gan baratoi’r dirwedd wleidyddol ar gyfer esgyniad Hitler i rym.

•  Llwyddodd y Dirwasgiad i sbarduno twf eithafiaeth wleidyddol yn yr Almaen yn y cyfnod rhwng 1929 ac 1933.

•  Chwaraeodd personoliaethau oedd wrth galon y llywodraeth, fel y Canghellor Brüning, ran allweddol yn esgyniad Hitler i rym.

•  Llwyddodd Hitler i gynnal cydbwysedd gwleidyddol anodd rhwng 1930 ac 1933, gan ei arwain at ei nod terfynol, sef dod yn ganghellor.

•  Cafwyd proses hir a chymhleth a arweiniodd at y Natsïaid yn ‘cipio’ grym.

Dehongliadau hanesyddol o faterion allweddol o’r cyfnod hwn






•  pa dystiolaeth sydd ar gael

•  dewis a dethol cyd-destun hanesyddol

•  y ffactorau gwleidyddol, cymdeithasol ac economaidd a allai ddylanwadu ar ysgol neu feddylfryd hanesyddol

•  dylanwad haneswyr eraill.

Ansefydlogrwydd gwleidyddol ac economaidd cyfnod cynnar Weimar, 1918–1923

Cyd-destun hanesyddol: digwyddiad allanol neu wendid mewnol?


Materion allanol

Cytundeb Versailles



Ansefydlogrwydd gwleidyddol a theimladau gwrth-ddemocrataidd

Materion mewnol

Economi oedd yn methu




Bygythiad y chwith a’r dde eithafol


Datblygiadau domestig a pholisi tramor yn y cyfnod 1924–29

Cyd-destun hanesyddol: sefydlogrwydd gwirioneddol neu arwynebol?


Yr achos o blaid sefydlogrwydd gwirioneddol

Yr achos o blaid sefydlogrwydd arwynebol







Cyd-destun hanesyddol: parhad neu newid, llwyddiant neu fethiant polisi tramor?


Yr achos o blaid parhad




•  datrys cwestiwn taliadau iawndal fel sail ar gyfer adfer cryfder economaidd yr Almaen

•  adfer ffin 1914 yn y dwyrain

•  ymgorffori’r holl diriogaethau Almaeneg eu hiaith yng nghanolbarth Ewrop.




Yr achos o blaid newid




Yr achos o blaid llwyddiant




•  ffurfioli a rhesymoli trafodaethau ar bolisi tramor gyda chyn-elynion yr Almaen

•  sicrhau bod yr Almaen yn cael ei derbyn i Gynghrair y Cenhedloedd

•  trawsnewid safle’r Almaen ar lwyfan y byd, ac adfer statws y genedl fel un o’r pwerau mawrion

•  symudiadau medrus a helpodd i arwain at dynnu milwyr Ffrainc a Gwlad Belg o’r Ruhr

•  negodi Cytundeb Locarno, gan atal y posibilrwydd y gallai Ffrainc oresgyn canolfan ddiwydiannol yr Almaen unwaith eto

•  sicrhau diddymu’r Comisiwn Rheolaeth Filwrol Rhwng y Cynghreiriaid.





Yr achos o blaid methiant



Almaenwr da ac Ewropead da?


Effaith y Dirwasgiad ar yr Almaen

Cyd-destun hanesyddol: dioddefaint economaidd neu radicaliaeth wleidyddol?


Yr achos o blaid dioddefaint economaidd


Yr achos o blaid radicaliaeth wleidyddol






Esgyniad y Natsïaid i rym, 1923–1933

Cyd-destun hanesyddol: arweiniad cadarnhaol neu amgylchiadau cyffredinol?


Yr achos o blaid arweiniad cadarnhaol




Yr achos o blaid amgylchiadau cyffredinol

•  mai Cytundeb Versailles oedd prif achos ansefydlogrwydd domestig yn y cyfnod 1918–1923

•  mai’r prif ffactor a arweiniodd at ddinistrio’r Almaen yn economaidd oedd y Dirwasgiad Mawr

•  bod mwy o sefydlogrwydd domestig yn yr Almaen yn y cyfnod 1924–1929

•  mai Hitler oedd yn gyfrifol am ddod â’r Blaid Natsïaidd i rym

•  bod polisi tramor Weimar yn llwyddiannus ar y cyfan yn y cyfnod 1924–1929

•  bod safbwyntiau hanesyddol yn sefydlog a pharhaol.

